मलेरिया और डेंगू का सीजन स्टार्ट होने के बावजूद अभी तक नगर निगम ने अपना फागिंग प्लान तैयार नहीं किया है और न ही इसकी सूचना जिला मलेरिया विभाग को सौंपी है. उधर, खतरे को भांपते हुए स्वास्थ्य विभाग ने जसरा, शंकरगढ़, मेजा, रामनगर, कोरांव, करछना आदि इलाकों में दवाओं का छिड़काव शुरू कर दिया है. शहर के कॉल्विन हॉस्पिटल, तेलिरयगंज और रामबाग एरिया में एंटी लार्वा स्प्रे का छिड़काव भी शुरू कर दिया गया है. अधिकारियों की माने तो समय रहते फागिंग शुरू नहीं की गई तो पिछले कुछ सालों की तरह मलेरिया का ग्राफ ऊचाई पर जा सकता है.